এই প্রথম একসঙ্গে ভোট দিল বৃহন্নলা সম্প্রদায়ের ছয়জন

জলপাইগুড়ি-  ভোট (Vote)  মানেই উৎসব। আর সেই উৎসবেই এ বার নতুন ইতিহাসের সাক্ষী রইল ধূপগুড়ি (Dhupguri) । সমাজের প্রান্তে ঠেলে রাখা বৃহন্নলা সম্প্রদায়ের (Brihannala Community) ছয়জন একসঙ্গে প্রথমবারের মতো ভোটাধিকার প্রয়োগ করলেন। ধূপগুড়ি পুরসভার ১৪ নম্বর ওয়ার্ডের ২০৪ নম্বর বুথে এই দৃশ্য যেন এক অন্যরকম গণতান্ত্রিক মুহূর্তের জন্ম দিল।
সকাল থেকেই বুথের সামনে লাইনে দাঁড়ানো সাধারণ ভোটারদের মধ্যে নজর কেড়েছিলেন তাঁরা। সাজগোজে, আত্মবিশ্বাসে আর চোখে-মুখে এক অদ্ভুত উজ্জ্বলতা যেন বহুদিনের অপেক্ষার অবসান। একে একে বুথে ঢুকে ভোট দিয়ে বেরোনোর পর আর ধরে রাখতে পারেননি আবেগ। কারও চোখে জল, কারও মুখে হাসি দু’য়ের মিশেলে তৈরি হল এক অনন্য মুহূর্ত। নেট ওয়ার্ক এত সমস্যা।
আরও পড়ুন-  ভোটবাক্সে মতদান ১১২-র তিন প্রবীণার! প্রথম দফায় নজর কাড়ছেন একই জেলার এই ৩ ভোটার
লিজা,  তাঁদেরই একজন, কাঁপা গলায় বললেন, এতদিন পরিচয়পত্রই বানাইনি। মনে হত,  এসব আমাদের জন্য নয়। কিন্তু আজ বুঝলাম,  আমরাও এই দেশের নাগরিক, আমাদেরও অধিকার আছে। এই প্রথম পরিচয়পত্র বানিয়ে ভোট দিল, খুব ভালো লাগছে।